Ǹsə́m Yúda ó nə ǹtilán ai akɔ̌n ékie, ó nə ǹkaŋan ai akɔ̌n alɛ̌d ékie ábām yā ǹnə́m wābán ai á miǹlǎg yā balatâr bábán. 2Amú bɔ́n bábán bádúgan tsǒg balatâr bábán ai mim̀fúfúb mí mvi myábán, babi ai nyūmán bílé, ábobǒn miǹkǒl á yōb. 3Wa, ǹdindíŋ m̀kpe məkə̌ŋ yǎ miǹkǒl yā məfan, akúmá dóe, mə̄ndá mə́ ákúmá móe mə́sə, mayi mɔ́ və́ á ńsa ású míńsə́m yā mim̀fúfúb mə́bóda mə́ sí móe á éwógē dzóē ésə. 4Wayi kân ai elíg dzóē yā mə̄ ngávə́ wā, mayi wa vəŋan ólɔ̌ míńzízíŋ míe á ńnǎm yā wāyə̌m kig. Amú ndóan yǎ ólún wámā yā mī ngákoe yayóŋ á ǹnomó étɔ̄á.